આ સહકારી ડેરી સંઘો પૈકી ૯ જેટલા સંઘોએ કેટલ ફીડ પ્લાન્ટ સ્થાપ્યા છે. આ સંઘોના સભ્યોને નહી નફા નહી નુકશાનના ધોરણે દૂધાળા પશુઓ માટેના ખોરાકનો પુરવઠો પુરો પાડવા દુધાળા પશુઓના ખોરાક ઉત્પાદન કરતા કારખાનાઓ સ્થાપ્યા છે. ઉપરોક્ત ૯ ડેરી સંઘોના ૧૧ કારખાનાઓ દ્વારા ૧૭૯૧૩૨૫.૯૩ મે. ટન જેટલો દૂધાળા પશુઓનો ખોરાક ઉત્પાદન થાય છે. ૨૦ સહકારી ડેરી સંઘોની દુધ ઉત્પાદન ક્ષમતા કુલ ૧૮૭.૯૮ લાખ લિટર/દિવસ છે. અને તેઓ ૧૭૦.૬૨ લાખ લિ./દિવસ દૂધનું ઉત્પાદન કરે છે. વર્ષ ૨૦૧૬-૧૭ દરમિયાન ૨૦ ડેરી સહકારી સંઘો પાસે ૧૦૩ ચિલિંન્ગ પ્લાન્ટ છે કે જેની સંગ્રહ ક્ષમતા ૯૮.૪૮ લાખ લિ./દિવસ છે.